Predlagatelj: načelnik općine Goričan

Temeljem članka 27. Zakona o komunalnom gospodarstvu (NN br. 68/18.) i članka 31. Statuta Općine Goričan (Službeni glasnik Međimurske županije br. 5/2013.) Općinsko vijeće Općine Goričan na svojoj __  sjednici održanoj dana  ___   2019. godine donijelo je sljedeću
ODLUKU 
O ZAJEDNIČKOM OBAVLJANJU KOMUNALNIH DJELATNOSTI 
Članak 1.
Ovom Odlukom o zajedničkom obavljanju komunalnih djelatnosti (u daljnjem tekstu Odluka) utvrđuju se komunalne djelatnosti koje se mogu organizirati zajednički. 
Članak 2.

Komunalne djelatnosti koje se mogu obavljati zajednički su: 
1.
Održavanje nerazvrstanih cesta

2.
Održavanje javnih površina na kojima nije dopušten promet motornim vozilima

3.
Održavanje građevina javne odvodnje oborinskih voda

4.
Održavanje javnih zelenih površina

5.
Održavanje građevina, uređaja i predmeta javne namjene

6.
Održavanje groblja 

7.
Održavanje čistoće javnih površina

8.
Održavanje javne rasvjete

9.
Usluge parkiranja na uređenim javnim površinama

10.
Usluge javnih tržnica na malo

11.
Usluge ukopa 

12.
Komunalni linijski prijevoz putnika

13.
Obavljanje dimnjačarskih poslova.  
Članak 3.

Zajedničko obavljanje komunalnih djelatnosti iz članka 2. ove Odluke obavlja se putem Gradskog komunalnog poduzeća PRE-KOM društvo s ograničenom odgovornošću za obavljanje komunalnih djelatnosti, Prelog, OIB 15704341739. 
Članak 4.

Zajedničko obavljanje komunalnih djelatnosti iz članka 2. ove Odluke urediti će se posebnim ugovorom.

Ovlašćuje se načelnik na sklapanje ugovora iz stavka 1. ovog članka.

Članak 5.

Ova Odluka stupa na snagu osmog dana od dana objave u Službenom glasniku Međimurske županije.
OPĆINSKO VIJEĆE OPĆINE GORIČAN
KLASA:    

URBROJ:






              
Goričan,    







     Stjepan Ribarić
OBRAZLOŽENJE

Novi Zakon o komunalnom gospodarstvu na kvalitetniji način utvrđuje pravila i uvjete pod kojima se obavljaju i financiraju komunalne djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo. 

U dijelu koji se odnosi na obavljanje komunalnih djelatnosti predviđena je mogućnost, kako je to bilo i do sada, da se komunalne djelatnosti mogu organizirati zajednički. 

S obzirom na pozitivna iskustva koja imamo do sada, pogotovo u dijelu gospodarenja otpadom, planira se i dalje zajedničko obavljanje komunalnih djelatnosti.

Do sada se samo jedan dio od gore navedenih komunalnih djelatnosti obavljao zajednički. Ovom Odlukom je predviđena mogućnost da se sve komunalne djelatnosti koje su povjerene na obavljanje GKP PRE-KOM obavljaju zajednički.

Ovisno o odlukama predstavničkih tijela drugih jedinica lokalne samouprave, odrediti će se posebnim ugovorom zajedničko obavljanje komunalnih djelatnosti. Svoja međusobna prava i obveze jedinice lokalne samouprave će urediti posebnim ugovorom te se Odlukom ovlašćuje načelnik na sklapanje istih.

Slijedom navedenog, predlaže se Općinskom vijeću općine Goričan da prihvati prijedlog Odluke o zajedničkom obavljanju komunalnih djelatnosti, u tekstu kako je to gore navedeno.
                                                                                                                 Načelnik Mario Moharić
